stanford-oval/wikipedia huggingface dataset:
Gaiole in Chianti
Historiaa

Gaiole on kehittynyt Massalonejoen laaksoon, mikä on ollut sopiva paikka kaupan käynnille. Laakso on ollut asuttu jo ensimmäisellä vuosituhannella. Ihmiset ovat tulleet ympäröiviltä kukkuloilta käymään kauppaa, ja Gaiolesta on tullut koko laakson keskus. Viralliset dokumentit vuodelta 1215 osoittavat paikan tärkeyden kauppapaikkana jo varhain.
Alueen tärkeys lisääntyi vuonna 1300 lähikaupunkien sotilasliiton ”Lega del Chianti” synnyttyä. Se kattoi Gaiolen lisäksi myös Raddan ja Castellinan. Liitto muodosti seudulle poliittiset ja hallinnolliset rajat Firenzen alaisuudessa, joka tarvittaessa edellytti sekä rahaa että sotilaita.
Koska Gaiole sijaitsee Firenzen ja Sienan välisellä rajalla, oli se vuosisatoja jatkuvien hyökkäysten ja ryöstelyiden kohteena, kunnes vuonna 1555 Firenze lopullisesti kukisti Sienan.
Lain takaama järjestelmä jatkui kuitenkin Medicin ja Lorenan aateliperheiden alaisuudessa vuoteen 1776 saakka, minkä jälkeen Chiantin kunnat ovat olleet nykyisellään.
Nähtävyyksiä

Gaiole in Chiantin kylässä olevien nähtävyyksien lisäksi on lähiseudulla myös linna, Castello di Meleto, joka toimii myös hotellina, sekä entinen luostari, Badia a Coltibuono.
Aiheesta muualla

Kuvia tai muita tiedostoja aiheesta Gaiole in Chianti Wikimedia Commonsissa
Sienan maakunta
Abbadia San Salvatore | Asciano | Buonconvento | Casole d’Elsa | Castellina in Chianti | Castelnuovo Berardenga | Castiglione d’Orcia | Cetona | Chianciano Terme | Chiusdino | Chiusi | Colle di Val d’Elsa | Gaiole in Chianti | Montalcino | Montepulciano | Monteriggioni | Monteroni d’Arbia | Monticiano | Murlo | Piancastagnaio | Pienza | Poggibonsi | Radda in Chianti | Radicofani | Radicondoli | Rapolano Terme | San Casciano dei Bagni | San Gimignano | San Giovanni d’Asso | San Quirico d’Orcia | Sarteano | Siena | Sinalunga | Sovicille | Torrita di Siena | Trequanda
Gilles Schnepp

| Gilles Schnepp |
| --- | --- |
 Gilles Schnepp
Henkilötiedot
Syntynyt: 16. lokakuuta 1958 (ikä 65) Lyon, Ranska
Muut tiedot
Yritys:  Danone
Gilles Schnepp (Lyon, 16. lokakuuta 1958) on ranskalainen toimitusjohtaja. Hän oli Legrand Groupin puheenjohtaja ja toimitusjohtaja maaliskuusta 2006 helmikuuhun 2018 ja sen jälkeen puheenjohtajana vuoteen 2020. Maaliskuussa 2021 hänet nimitettiin Danonen puheenjohtajaksi.
Schnepp valmistui HEC Parisista.
Schneppille myönnettiin vuonna 2007 Ranskan kunnialegioonan kunniamerkki.
Schnepp sai vuonna 2012 Ranskan kansallisen kunniamerkin upseerin arvonimen.
Aiheesta muualla

Kuvia tai muita tiedostoja aiheesta Gilles Schnepp Wikimedia Commonsissa
Giuseppe Placido Maria Nicolini

Giuseppe Placido Maria Nicolini
Giuseppe Placido Maria Nicolini (6. tammikuuta 1877 Villazzano – 25. marraskuuta 1973) oli italialainen roomalaiskatolinen piispa. Hän liittyi benediktiineihin 25. maaliskuuta 1893 ja sai pappisvihkimyksensä 9. heinäkuuta 1899. Hänet nimitettiin La Trinità della Cavan apotiksi 18. elokuuta 1919 ja Assisin piispaksi 22. kesäkuuta 1928. Piispaksi konsekroinnin suoritti 2. syyskuuta Alessio Ascalesi, jota avustivat Gregorio Diamare ja Anselmo Filippo Pecci.
Nicolini osallistui Vatikaanin toiseen kirkolliskokoukseen. Hän kuoli 96-vuotiaana virassa.
Geobiologia

Geobiologia tutkii pääasiassa biosfäärin eli elollisen luonnon ja litosfäärin eli maan kuoren välistä vuorovaikutusta. Joskus geobiologian tutkimuskohteena on myös elollisen luonnon ja ilmakehän vuorovaikutussuhde. Se on monitieteinen tieteenala, jossa yhdistyy mm. evoluutiotiede, evoluutiobiologia, mikrobiologia, paleontologia, geologia, maaperätiede sekä biogeokemia. Geobiologian tutkimusmenetelmät ovat samoja, joita käytetään geologian, biologian ja maaperätieteen tutkimuksessa, ja näillä saadaan tietoa elämän ja maapallon yhteisevoluutiosta sekä eliöiden ja geologian vuorovaikutussuhteista nykymaailmassa. Myös mahdollisen elämän etsiminen avaruudesta eli astrobiologia kuuluu geobiologian alaan
Aiheesta muualla

https://dornsife.usc.edu/earth/geobiology (englanniksi)
Gigli (täsmennyssivu)

Gigli voi tarkoittaa muun muassa seuraavia:
Beniamino Gigli (1890–1957), italialainen tenori
Gigli – rajua rakkautta, yhdysvaltalainen elokuva
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Gigli”, voi hakea sivunnimihaulla, laajalla sivunnimihaulla tai tekstihaulla.
Geeta Bali

| Geeta Bali> Henkilötiedot |
| --- | --- |
Koko nimi:  Harikirtan Kaur
Syntynyt: 1930 Amritsar, Punjab, Brittiläinen Intia
Kuollut: 21. tammikuuta 1965 (35 vuotta) Bombay, Maharashtra, Intia
Ammatti:  näyttelijä
Puoliso:  Shammi Kapoor (1955–1965)
Lapset:  2
Näyttelijä
Aktiivisena:  1942–1964
Aiheesta muualla
IMDb 
AllMovie
Geeta Bali (oik. Harikirtan Kaur; 1930 Amritsar – 21. tammikuuta 1965 Bombay) oli intialainen näyttelijä, joka työskenteli pääasiassa hindinkielisissä elokuvissa. 1940-luvulta 1960-luvun alkupuolelle kestäneellä urallaan hän esiintyi yli 70 elokuvassa.
Bali meni naimisiin näyttelijä Shammi Kapoorin kanssa 23. elokuuta 1955. Heillä oli kaksi lasta, poika Aditya Raj Kapoor ja tytär Kanchan Kapoor.
Bali kuoli isorokkoon 35-vuotiaana.
Valikoitu filmografia

| --- | --- |
 The Cobbler (1942)  Badnami (1946)  Sohag Raat (1948)  Girls’ School (1949)  Dulari (1949)  Bari Behen (1949)  Chhai (1950)  Bawre Nain (1950)  Baazi (1951)  Ghayal (1951)  Albela (1951)  Jaal (1952)  Raag Rang (1952)  Anand Math (1952) :  Baaz (1953)  Jhamela (1953)  Kashti (1954)  Vachan (1955)  Kavi (1955)  Bara Dari (1955)  Rangin Raaten (1956)  Coffee House (1957)  Jailor (1958)  Aji Bas Shukriya (1958)  Bade Ghar Ki Bahu (1960)  Mr. India (1961)  Sapne Suhane (1961)  Jab Se Tumhe Dekha Hai (1963)
Aiheesta muualla

Kuvia tai muita tiedostoja aiheesta Geeta Bali Wikimedia Commonsissa
Geeta Bali Internet Movie Databasessa. (englanniksi)
Geeta Bali Allmoviessa (englanniksi)
Geochelone

| Geochelone |
| --- | --- |
 Intiantähtikilpikonna (Geochelone elegans)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Matelijat Reptilia
Lahko::  Kilpikonnat Testudines
Heimo::  Maakilpikonnat Testudinidae
Suku::  Geochelone  Fitzinger, 1835
Katso myös
   Geochelone Wikispeciesissä   Geochelone Commonsissa 
Infobox OKNimi-testi OK: 
Geochelone on maakilpikonnien heimoon kuuluva kilpikonnasuku.
Lajit

Sukuun kuuluu kaksi elossa olevaa lajia:
Intiantähtikilpikonna (Geochelone elegans)
Burmantähtikilpikonna (Geochelone platynota)
Geo Škurupi

| Geo Škurupi |
| --- | --- |
 Geo Škurupi 1928.
Henkilötiedot
Syntynyt: 20. huhtikuuta 1903 Bender, Bessarabian kuvernementti, nyk. Moldova
Kuollut: 8. joulukuuta 1937 (34 vuotta) Leningrad
Ammatti:  kirjailija
Kirjailija
Tuotannon kieli: ukraina
 Nimikirjoitus
Aiheesta muualla
Löydä lisää kirjailijoitaKirjallisuuden teemasivulta
Geo Škurupi (ukr. Ґео Шкурупій, oik. Heorhi (Juri) Danylovytš Skurupi, ukr. Георгій (Юрій) Данилович Шкурупій; 20. huhtikuuta 1903 Bender, Bessarabian kuvernementti, nyk. Moldova – 8. joulukuuta 1937 Leningrad) oli runoilija ja prosaisti. Hänen ensimmäinen teoksensa ilmestyi kirjallisessa kalenterissa Hronossa 1920. Hän toimi aktiivisesti kulttuurijärjestöissä Panfuturistien yhdistys, Komunkult ja Nova Generatsija ja julkaisi tuotantoaan aikakausjulkaisuissa Vyr revoljutsiji, Šljah’y mystetstva, Hlobus, Hrono, Semafor u maibutnje, Žyttja i revoljutsija, Nova generatsija, Tšervonyi šljah’ ja Literaturna hazeta. Hänet pidätettiin 1934 ja tuomittiin kymmeneksi vuodeksi keskitysleirille. Myöhemmin NKVD:n erikoistribunaali muutti tuomion kuolemantuomioksi, ja hänet ammuttiin.
Aiheesta muualla

Kuvia tai muita tiedostoja aiheesta Geo Škurupi Wikimedia Commonsissa
Luodeletto

Luodeletto
| --- | --- |
Sijainti:  65°10.5′N, 024°58.1′E, Oulu Pohjois-Pohjanmaa Suomi
Merialue:  Perämeri
| --- | --- |
Asukasluku:  kesäasunto
muokkaa - muokkaa wikitekstiä - muokkaa Wikidataa
Luodeletto on saari Perämerellä Haukiputaan kaupunginosassa Oulun kaupungin vesialueella noin 15 kilometrin etäisyydellä mantereesta Hailuodon ja Ouluun johtavan laivaväylän pohjoispuolella. Luodeletto on pitkä kapea hiekkasaari, jolla on kesäasunto. Lähimmät saaret ovat Kattilankalla ja Väliletto. Saari on merkittävä uhanalaisten lintujen ja lintuyhdyskuntien pesimäpaikka sekä Perämeren merkittävimpiä linnustokohteita.
Glargiini-insuliini

Glargiini-insuliini on pitkävaikutteinen biosynteettinen ihmisinsuliinijohdos, jota käytetään diabeteksen hoitoon kerran päivässä pistettävänä perusinsuliinina. Sen vaikutus kestää noin vuorokauden melko tasaisena. Sitä käyttää 40 000 suomalaista noin 100 000:sta insuliinivalmisteiden käyttäjästä. Sen kauppanimiä ovat Lantus ja Optisulin.
Glargiini tuli Suomessa käyttöön vuonna 2003. Sitä ennen se oli vuodesta 2000 käytössä erikoisluvalla. Ykköstyypin diabeteksen hoidossa se on kokonaan korvattava, kakkostyypillä peruskorvattava.
Tyypin 1 diabeteksessa sillä on todettu saavutettavan parempi tasapaino vähemmillä hypoglykemioilla kuin NPH-insuliineilla. Kakkostyypin diabeetikoista glargiinin käyttäjillä on hypoglykemioita vähän vähemmän verrattuna NPH-insuliinin käyttäjiin. Glargiinista ei ole hyötyä niille tyypin 2 diabeetikoille, joilla glukoositasapaino on hyvä ja hypoglykemiakohtauksia NPH-insuliinilla hyvin vähän. Kerran päivässä pistettävänä sitä pidetään kuitenkin kätevämpänä kuin NPH-insuliinia. Se on NPH-insuliinia kalliimpaa, ja siitä ei ole turvallisuuden kannalta pitkän aikavälin kokemusta. NICE ei suosita glargiini-insuliinia tyypin 2 diabeetikoille rutiinikäyttöön. Glargiinia käytettäessä tarvitaan jokaiselle aterialle ja myös isommille välipaloille lyhytvaikutteinen ateriainsuliiniannos.
Euroopan lääkevirasto EMEA tutkii glargiinin epäiltyä yhteyttä syöpäriskiin.
Glargiini-insuliinin kemiallinen kaava on C267H404N72O78S6, moolimassa 6062,89 g/mol, CAS-numero 160337-95-1 ja ATC-koodi A10AE04.
Aiheesta muualla

Artikkeleita glargiinista, Suomen lääkärilehti
PubChem: Glargine (englanniksi)
DrugBank: Insulin Glargine (englanniksi)
Kyoto Encyclopedia of Genes and Genomes (KEGG): Insulin glargine (englanniksi)
Gaitana

| Gaitana> Гайтана |
| --- | --- |
 Gaitana vuonna 2006.
Henkilötiedot
Koko nimi:  Haita-Lurdes Klaverivna Essami
Syntynyt: 29. syyskuuta 1979 (ikä 45) Kiova, Ukrainan SNT, Neuvostoliitto
Kansalaisuus:  Ukraina
Muusikko
Taiteilijanimi:  Gaitana
Aktiivisena:  1998–
Tyylilajit:  pop, jazz, R&B
Levy-yhtiöt:  Lavina Music
Aiheesta muualla
Kotisivut
  [ Muokkaa Wikidatassa ] [ ohje ]  
Haita-Lurdes Klaverivna Essami (ukr. Гайта-Лурдес Клаверівна Ессамі; s. 29. syyskuuta 1979 Kiova, Ukrainan SNT, Neuvostoliitto), taiteilijanimeltään Gaitana (ukr. Гайтана), on ukrainalainen laulaja ja lauluntekijä. Vuonna 2003 soolouransa aloittanut Gaitana edusti Ukrainaa vuoden 2012 Eurovision laulukilpailussa Bakussa kappaleella ”Be My Guest”. Häntä on kutsuttu R&B-musiikin edelläkävijäksi Ukrainassa.
Varhaiset vuodet

Essami syntyi Kiovassa Ukrainan SNT:ssä 29. syyskuuta 1979. Hänen äitinsä on ukrainalainen ja isänsä Kongon tasavallasta. Perhe muutti pian Gaitanan syntymän jälkeen Brazzavilleen. Vanhemmat erosivat Gaitanan ollessa viisivuotias, ja hän palasi tuolloin äitinsä kanssa takaisin Ukrainaan. Ukrainaan palatessaan Gaitana puhui vain ranskaa ja lingalaa. Gaitanan isä jäi Kongoon, jossa hän työskenteli kuljetusalalla ja nousi myöhemmin televiestintälaitoksen johtoon. Gaitanalla on Kongossa myös velipuoli.
Nuorena Gaitana harrasti pöytätennistä kilpatasolla ja harkitsi urheilu-uraa. Hän oli mukana pioneerikuorossa, joka sijoittui kolmanneksi televisioidussa Fant-loto Nadija -kilpailussa, ja lähti sen jälkeen 12-vuotiaana mukaan Altana-kuoroon. Gaitana opiskeli taloustiedettä ja meni sen jälkeen musiikkiopistoon, jossa opetteli soittamaan saksofonia. Teini-ikäisenä Gaitana tutustui Neuvostoliitossa tuolloin vieraaseen R&B-musiikkiin ystäviensä ulkomailta tuoman musiikin kautta.
Musiikkiura

Gaitana liittyi vuonna 1998 Unity-jazzyhtyeeseen, jonka televisioesiintymiset kiinnittivät Lavina Music -levy-yhtiön huomion. Gaitana teki yhtiön kanssa levytyssopimuksen ja julkaisi esikoisalbuminsa O tebe joulukuussa 2003. Useat suositut singlet ja albumit tekivät hänestä yhden 2000-luvun ensimmäisen vuosikymmenen menestyneimmistä ukrainalaisista muusikoista. Hänet nimettiin Puolassa ja Ukrainassa käytyjen jalkapallon EM-kilpailujen 2012 viralliseksi ”ystäväksi”, ja hänen kappaleestaan ”Viva Europe!” tuli yksi turnauksen tunnuskappaleista.
Vuonna 2012 Gaitana osallistui Ukrainan euroviisukarsintoihin kappaleella ”Be My Guest”. Hän voitti karsinnat, ja hänestä tuli Ukrainan euroviisuedustaja. Gaitanan karsintavoiton ja valinnan jälkeen äärioikeistolaisen ja nationalistisen Svoboda-puolueen korkea-arvoinen jäsen esitti julkisuudessa rasistisia ja ulkomaalaisvastaisia kommentteja, joiden mukaan Gaitanan valinta loisi mielikuvan siitä, että Ukraina kuuluisi toiseen maanosaan ja vaikeuttaisi siten Ukrainan tietä Euroopan unioniin. Useat julkisuuden henkilöt ja muusikot asettuivat julkisuudessa puolustamaan Gaitanaa, joka vastasi olevansa ylpeä ukrainalaisuudestaan ja sanoi, ettei värillisten ukrainalaisten tulisi pelätä tai tuntea, että heidän pitäisi poistua maasta paremman elämän toivossa.
Bakussa järjestetyssä Eurovision laulukilpailussa Gaitana esiintyi toisessa semifinaalissa, jossa hän sijoittui kahdeksanneksi ja eteni siten finaaliin. Finaalissa hän sai 65 pistettä ja sijoittui 15:nneksi.
Gaitana julkaisi vuonna 2020 yhteistyössä Yhdistyneiden kansakuntien pakolaisjärjestön kanssa singlen ”A Paper Plane” maailman pakolaispäivää varten.
Diskografia

O tebe (2003)
Slidom za toboju (2005)
Kapli doždja (2007)
Kukabarra (2008)
Tainyje želanija (2008)
Tolko segodnja… (2010)
Samyi lutšši (2011)
Voodooman (2014)
Aiheesta muualla

Kuvia tai muita tiedostoja aiheesta Gaitana Wikimedia Commonsissa
Gaitanan kotisivut (ukrainaksi, venäjäksi, englanniksi)
Fyksesundin silta

| Fyksesundin silta |
| --- | --- |
 Silta vuonna 2009.
Sijainti:  Kvam, Norja
Siltatyyppi:  riippusilta
Pisin jänneväli:  230 m
Pituus:  346 m
Avattu liikenteelle:  1937
Lisää silta-artikkeleitaArkkitehtuurin teemasivulla
Fyksesundin silta (norj. Fyksesund bru) on Norjassa Vestlandin läänissä sijaitseva maantiesilta, joka kulkee Fyksesundetin salmen yli Kvamin kunnassa. Silta avattiin vuonna 1937 ja se oli 346-metrisenä Norjan pisin riippusilta, kunnes Varoddin silta valmistui 1956.
Aiheesta muualla

Kuvia tai muita tiedostoja aiheesta Fyksesundin silta Wikimedia Commonsissa
Luettelo Ranskan Polynesian saarista

Tämä on luettelo Ranskan Polynesian saarista järjestettynä saariryhmän mukaan.
Australsaaret (ennen Tubuaisaaret)

Îles Maria
Marotiri
Raevavae
Rapa
Rimatara
Rurutu
Tubuai
Gambiersaaret

Akamaru
Angakauitai
Aukena
Kamaka
Kauku
Kouaku
Makapu
Makaroa
Mangareva
Manui
Mekiro
Papuri
Puaumu
Taravai
Temoe
Tokorua
Totengengie
Marquesassaaret > Pohjoiset Marquesassaaret

Eiao
Hatutu
Motu Iti
Motu `Oa
Motu One
Nuku Hiva
Ua Huka
Ua Pu
Marquesassaaret > Eteläiset Marquesassaaret

Fatu Hiva
Fatu Huku
Hiva 'Oa
Moho Tani
Motu Nao
Tahuata
Terihi
Seurasaaret > Suojanpuoleiset saaret

Bellinghausen/Motu One
Bora Bora
Huahine
Maupiti
Mopelia
Raiatea
Scilly
Tahaa
Tupai
Seurasaaret > Tuulenpuoleiset saaret

Maiao
Mehetia
Moorea
Tahiti
Tetiaroa
Tuamotun saaret > Acteonsaaret

Matureivavao
Tenararo
Tenarunga
Vahanga
Tuamotun saaret > Îles du Désappointement

Napuka
Puka-Puka
Tepoto
Tuamotun saaret > Îles du Duc de Gloucester

Anuanuraro
Anuanurunga
Hereheretue
Nukutepipi
Tuamotun saaret > Îles du Roi Georges

Ahe
Manihi
Takapoto
Takaroa
Tikei
Tuamotun saaret > Pallisersaaret

Mataiva
Tuamotun saaret > Raeffskysaaret

Tepoto
Tuamotun saaret > Muita saaria ja atolleja

Amanu
Fangataufa
Hao
Makatea
Mururoa
Pukarua
Reao
Tematangi
Fakarava
Français Pour Une Nuit

Francais Pour Une Nuit, French For One Night, "Yksi Ranskalainen Yö" on Metallican ensimmäinen virallinen konserttitaltionti 2000-luvulla ja myös ensimmäinen 10 vuoteen sitten vuoden 1999 S&M julkaisun, jolla Metallica soitti sinfoniaorkesterin säestyksellä .
Konsertin taltionti

Francais Pour Une Nuit on kuvattu roomalaisessa amfiteatterissa, Nimes'n kaupungissa, Ranskassa. Tämän lisäksi keikka taltioitiin kokonaan ranskalaisin voimin, sillä se kuvattiin, nauhoitettiin ja edioitiin ranskalaisilla kamera- ja nauhoitusryhmillä. Julkaisun ulkoasun on suunnitellut ranskalainen suunnitteluryhmä. Myös lopputekstit ovat ranskaksi. Ainoat ei-ranskalaiset osat julkaisussa ovat Metallican kolme amerikkalaista, James, Kirk ja Robert, seka bändin yksi tanskalainen, Lars ja bändin kuvaaja, englantilainen Ross Halfin. Myös viisi onnekasta ranskalaista kisavoittajaa pääsi kuvaamaan konserttia yleisöstä. Kisavoittajien taltioinnit tulivat mukaan DVD:n extroihin.
Saatavuus ja eri formaatit

Konsertti DVD on saatavilla kaupoista vain ranskassa. Sen voi tilata internetistä osoitteesta www.metallica.com tai www.metallicanimes.com. Suomessa DVD:tä voi tilata osoitteesta www.emp.fi tai www.cdon.com. Konsertti julkaistaan kolmessa formaatissa: Standardi DVD digipack jossa on mukana 16-sivuinen vihkonen, Blu-ray ja deluxe limited edition boksi, jossa on mukana DVD, death magnetic albumi, t-paita, laminoitu passi ja viisi eksklusiivia kuvaa.
Settilista

Kappaleet, jotka Metallica soitti Nimes'n konsertissa.
Blackened
Creeping Death
Fuel
Harvester of Sorrow
Fade To Black
Broken, Beat & Scarred
Cyanide
Sad But True
One
All Nightmare Long
The Day That Never Comes
Master Of Puppets
Dyers Eve
Nothing Else Matters
Enter Sandman
Stone Cold Crazy
Motorbreath
Seek & Destroy
Julkaisun kansitaidetta.
MCEM 2

| MCEM 2 |
| --- | --- |
Tyyppi:  massasulkutoiminen konepistooli
Valmistaja:  Royal Small Arms Factory
Valmistusmaa:   Yhdistynyt kuningaskunta
Valmistusvuodet:  1944-1945
Tekniset tiedot
Kaliiperi(t):  9×19 mm Parabellum
Aseen pituus:  598 mm
Piipun pituus:  216 mm
Paino (tyhjänä):  2,72 kg
Lipas:  tankolipas
Kapasiteetti:  18 tai 30 patruunaa
Ammuksen lähtönopeus:  n. 365 m/s
Tehokas kantama:  n. 50-100 m
Tulinopeus (laukausta/min):  n. 1 000
MCEM 2 (Military Carbine Experimental Model) on puolalaisen upseerin nimeltään Podsenkowsky suunnitelema massasulkuinen konepistooli. Aseesta valmistettiin vain pelkkiä prototyyppejä ennen kuin sen valmistus hylättiin. Aseen lukko oli kehittynyttä mallia, muodoltaan puolisylinteri ja iskupiikki sijaitsi lukon takaosassa. Laukaisuhetkellä piippu oli lähes kokonaan lukon sisällä. Yksi syy aseen hylkäämiseen oli suuri tulinopeus (n. 1 000 laukausta/min), milloin asetta oli erittäin vaikea hallita.
MCGA

MCGA (lyhenne sanoista Multi-Color Graphics Array) on IBM:n vuonna 1987 julkaisemien IBM PS/2 Model 30 ja 25 -mallien emolevylle integroitu näytönohjain.
MCGA:n näyttötilat tukivat kaikkia CGA:n tiloja sekä lisäksi 640×480 pikselin yksiväritilaa 60 Hz virkistystaajuudella (tekstitilan ollessa yhteensopiva 5151-näyttöjen kanssa) ja 320 × 200 256-väritilaa 70 Hz virkistystaajuudella.
MCGA ei ollut täysin alaspäin yhteensopiva. Puutteellinen tuki EGA-standardiin aiheutti monien EGA-standardille suunniteltujen pelien käynnistymisen 4-värisessä CGA-tilassa, tai jopa toimimattomuuden. Toisaalta esimerkiksi moni Sierra Gamesin ja Lucasfilm Gamesin peli sisälsi tuen suoraan sekä EGA- että MCGA-standardille. Myös ne pelit, jotka käyttivät VGA:n 320 × 200 256-väristä tilaa, eivät käyttäneet VGA:n edistyneitä ominaisuuksia, saattoivat toimia MCGA:ta käytettäessä.
MCGA julkaistiin ainoastaan PS/2-malleille, ja käytti 15-pinnistä D-shell -liitäntää. Tiettävästi yhtäkään MCGA-standardia tukevaa näytönohjainta ei valmistettu. Laitteiden valmistus lopetettiin vuonna 1992 eikä standardista valmistettu klooneja johtuen VGA-standardista, joka julkaistiin samanaikaisesti MCGA:n kanssa.
MCU

MCU voi tarkoittaa seuraavia:
Marvel Cinematic Universe, Marvelin sarjakuviin perustuva elokuvajatkumo
Mikrokontrolleri tai mikro-ohjain
MCU, japanilainen hip-hop artisti
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”MCU”, voi hakea sivunnimihaulla, laajalla sivunnimihaulla tai tekstihaulla.
Fredrik Napoleon Ottelin

| Fredrik Napoleon Ottelin> Henkilötiedot |
| --- | --- |
Syntynyt: 7. elokuuta 1817 Ii
Kuollut: 23. marraskuuta 1892 (75 vuotta) Kauhava
Kansalaisuus:  Suomen suuriruhtinaskunta
Vanhemmat:   Fredrik Ottelin  Maria Katarina Rydman 
Puoliso:   Maria Lizelius  Amalia Limon 
Lapset:   F. A. Ottelin  Karl Ottelin 
Ura
Uskontokunta:  Luterilaisuus
Kirkollinen arvonimi:  Rovasti (1879)
Fredrik Napoleon Ottelin (7. elokuuta 1817 Ii – 23. marraskuuta 1892 Kauhava) oli luterilainen pappi ja rovasti, joka toimi pappina ja kirkkoherrana useissa seurakunnissa. Ottelin sai rovastin arvonimen vuonna 1879.
Varhainen elämä ja koulutus

Ottelin jäi isästään orvoksi jo lapsena. Ottelin suoritti Oulussa alkeiskoulun, minkä jälkeen hän työskenteli jonkin aikaa kotiopettajana sekä kirjoitustöitä tehden. Ottelin valmistui Turun lukiosta ylioppilaaksi vuonna 1838 ja papiksi 1840.
Ura pappina

Ottelin toimi ensin ylimääräisenä pappina Paimiossa, Mietoisissa, Ikaalisissa, Kankaanpäässä ja Pälkänellä. Vuonna 1864 Ottelinista tuli Kauhavan kappalainen ja vuonna 1870 hänestä tuli seurakunnan ensimmäinen kirkkoherra ja toimi tehtävässä aina kuolemaansa saakka. Ottelin toimi yhdessä nimismies Adolf Hägglundin kanssa muun muassa kansakoulun saamiseksi Kauhavalle. Vuonna 1879 hän sai rovastin arvonimen.
Yksityiselämä

Ottelinin vanhemmat olivat henkikirjuri Fredrik Ottelin sekä Maria Katarina Rydman. Ottelin avioitui ensimmäisen vaimonsa, Maria Sofia Eleonoora Lizeliuksen, kanssa vuonna 1845 ja he olivat naimisissa tämän kuolemaan vuonna 1863. Ottelinin toinen puolso oli vuodesta 1864 lähtien Amalia Josefina Henriette Limon. Agronomi ja tietokirjailijia F. A. Ottelin on Ottelinin ja Lizeliuksen poika. Karl Ottelin on poika toisesta liitosta.
Maire Honkanen

| Maire Honkanen> Maire Inkeri Tiinonen.Henkilötiedot |
| --- | --- |
Syntynyt: 5. maaliskuuta 1925 Sortavalan mlk
Kansalaisuus:  suomalainen
Koulutus ja ura
Opinnot:  maa- ja metsätaloustieteen tohtori
Tutkimusalue:  maa- ja metsätaloustiede
Maire Inkeri Honkanen o.s. Tiinonen (s. 5. maaliskuuta 1925 Sortavalan mlk) on suomalainen kodin taloustieteen tutkija, ja hän on ollut Helsingin yliopiston maanviljelystalouden laitoksen kodin taloustieteen professori 1977–1991. Sitä ennen hän oli ylimääräinen professori 1972–1977. Hän toimi Naisagronomit ry:n puheenjohtajana vuosina 1967 - 1973.
Honkasen vanhemmat olivat Samuli Tiinonen ja Anna Maria Böhm. Hän avioitui vuonna 1953 Arvo Honkasen kanssa.
Honkanen kirjoitti ylioppilaaksi vuonna 1945. Hän valmistui agronomiksi vuonna 1951, maa- ja metsätaloustieteen kandidaatiksi 1951, lisensiaatiksi 1957 ja tohtoriksi 1965.
Gignese

| Gignese |
| --- | --- |
 Gignese
 Gignese
 Koordinaatit: 45°51′N, 8°30′E 
Valtio:   Italia
Alue:  Piemonte
Maakunta:  Verbano-Cusio-Ossola
Hallinto:  
 – Kaupunginjohtaja:  Giuseppe D'Onofrio
Pinta-ala:  
 – Maa:  14,58  km²
Korkeus:  707 (min. 325 - maks. 1 400) m
Väkiluku (2015):  966
 – Väestötiheys:  66,26  as./km²
Infobox OKVirheellinen NIMI-arvo: 
Gignese on kunta Pohjois-Italiassa Verbano-Cusio-Ossolan maakunnassa Piemonten alueella. Gignesen naapurikunnat ovat Armeno, Brovello-Carpugnino, Omegna ja Stresa.